
[bookmark: _Toc63953771][bookmark: _Toc116635054] ОБЩИ ПОЛОЖЕНИЯ
Чл. 1. (1) Указанията определят правилата и изискванията за изпълнението на дейностите по проект BG05M2OP001-2.014-0001 „Подкрепа за дуалната система на обучение“ 
Указанията са разработени в съответствие с Ръководството за бенефициенти за изпълнение и управление на проекти по процедурата и включва указания за организиране, изпълнение, отчитане и финансиране на одобрените дейности по Проекта.
(2) Проектът е на обща стойност 24 425 618, 58 лева и се финансира по Оперативна програма „Наука и образование за интелигентен растеж“ 2014-2020 г., съфинансирана от Европейския социален фонд чрез Европейските структурни и инвестиционни фондове, с конкретен бенефициент Министерството на образованието и науката (МОН).
(3) Конкретен бенефициент на безвъзмездната финансова помощ по процедурата за директно предоставяне BG05M2OP001-2.014-0001 „Подкрепа за дуалната система на обучение“ по Оперативна програма „Наука и образование за интелигентен растеж“ 2014-2020 г. (ОП НОИР 2014-2020), съфинансирана от Европейския съюз чрез Европейските структурни и инвестиционни фондове, е Министерството на образованието и науката. Продължителността на проекта е 45 месеца, считано от датата на сключване на договора, но не по-късно от 31.10.2023 г.
Чл. 2. (1) Основната цел на проекта е да разшири обхвата на дуалната система на обучение, с оглед повишаване качеството на професионалното образование в България и засилване на връзката му с нуждите на пазара на труда. Дейностите са насочени към подобряване на компетентностите на учителите и преподавателите по професионална подготовка, и придобиване на педагогически и методически умения от наставници - представители на работодателите.
Изпълнението на проекта създава условия за устойчив механизъм за сътрудничество между системата на професионалното образование и обучение (ПОО) и бизнеса за осигуряване на практическо обучение на учениците в реална работна среда чрез регламентиране на единни правила за училищните екипи.
(2) Специфичните цели на проекта са:
1. Повишаване на броя на учениците в професионалните гимназии и училищата с паралелки за професионална подготовка, и адаптиране на професионалното образование и обучение към нуждите на пазара на труда;
2. Повишаване на дела на завършилите професионално образование, които са започнали работа, свързана с образованието им, в първата година след завършването;
3. Подобряване на връзката „ученик – училище – родител – работодател“ и популяризиране на дуалната система на обучение.
Дейностите по проекта се реализират на територията на Република България. Финансирането на дейностите по проекта е от Европейския социален фонд (ЕСФ). Проектът се съфинансира със средства от ЕСФ – 85% и от Държавния бюджет на Република България – 15%.
Чл. 3. Целевите групи по проекта са: 
1. Ученици от професионални гимназии и училища с паралелки за професионална подготовка;
2. Учители по професионална подготовка в училища от системата на професионалното образование и обучение, както и учители-методици;
3. Наставници – представители на партниращите предприятия;
4. Родители.
Учениците, учителите и наставниците, които участват в проектните дейности и за които са определени конкретни разходи, попълват Заявление за участие съгласно Приложения № 1 и 1А. 
Чл. 4. Дейности по проекта са:
(1) Дейност 1 Дейности в подкрепа на училищата, осигуряващи дуална система на обучение:
Поддейност 1.1. Обучения за повишаване на квалификацията и компетентностите на учителите и на преподавателите по професионална подготовка, включително теоретично и практическо обучение;
Поддейност 1.2. Закупуване на оборудване и материали за целите на дуалното обучение, вкл. на работни и предпазни облекла и лични предпазни средства;
Поддейност 1.3. Разработване/закупуване на учебни помагала и материали за специфична професионална подготовка и ключови компетентности на ниво училище.
(2) Дейност 2 Дейности в подкрепа на образователната система
Дейностите включват разработване на учебни планове, учебни програми, национални изпитни програми за дуална система на обучение, изготвяне на инструментариум за оценка на работното място.
(3) Дейност 3 Дейности в подкрепа на учениците, участващи в дуална система на обучение:
Поддейност 3.1. Предоставяне на подкрепа за ученици от първи гимназиален етап в дуална система на обучение, посредством участия в „пробно стажуване“ в партниращо предприятие;
Поддейност 3.2. Провеждане на допълнителни занимания по чужд език и/или професионална подготовка за ученици, които се обучават в X-ти клас на първи гимназиален етап.
(4) Дейност 4 Дейности в подкрепа на работодателите:
Поддейност 4.1. Обучения на наставници в педагогически и методически умения;
Поддейност 4.2. Осигуряване на наставници за провеждане на дуалната система на обучение в предприятията;
Поддейност 4.3. Информационни кампании за информиране относно нормативните изисквания за предприятията при участие в дуалната система на обучение сред представители на предприятия.
(5) Дейност 5 Дейности в подкрепа на родителите
Дейностите включват работа със заинтересованите страни за подобряване на връзката "ученик – училище – родител - работодател" и популяризиране на дуалната система на обучение. 
В техническото и финансовото изпълнение на дейности 1, 2, 3 и 4 и в извършването на разходи участват държавните и общински училища, обучаващи ученици по специалности от професии в дуална система на обучение, определени на етапите кандидатстване и одобрение в проектното предложение за процедурата „Подкрепа за дуалната система на обучение”.
[bookmark: _Toc528160712][bookmark: _Toc528160713]Чл. 5. Индикаторите по проекта са:
1. Индикатори за изпълнение:
1.1. Брой професионални гимназии/училищата с паралелки за професионална подготовка, въвели дуална система на обучение – 147;
Специфичен за процедурата индикатор за изпълнение:
1.2. Ученици включени в дуална система на обучение – 9800;
2. Индикатори за резултат:
2.1. Дял на учениците в гимназиалния етап на образование, обучаващи се в професионални гимназии от включените в дейности по ОПНОИР - 55,50 %;
Специфичен за процедурата индикатор за резултат:
2.2. Дял на учениците във втори гимназиален етап, сключили договор с работодател за практическо обучение в реална работна среда от включените в дейности по операцията – 80 %;
2.3. Дял на учениците от включените в дейности по операцията, които в рамките на 6 месеца след завършване на втори гимназиален етап имат работа, включително в качеството им на самостоятелно заети лица – 68 %.
При организацията, изпълнението и отчитането на дейностите по проекта се спазват всички изисквания, произтичащи от европейското и националното законодателство, както и нормативната уредба в системата на предучилищното и училищното образование.
Професионалните гимназии и училищата с паралелки за професионална подготовка участват в проекта въз основа на подадената заявка за участие в проекта и заповед на министъра на образованието и науката.
Училищата, бенефициенти по проект № BG05M2OP001-2.014-0001 ,,Подкрепа за дуалната система на обучение“, стриктно спазват изискването за недопускане финансиране на едни и същи дейности от два различни източника.
[bookmark: _Toc63953772][bookmark: _Toc116635055] ОСНОВНИ ФУНКЦИИ НА УЧАСТНИЦИТЕ В ПРОЕКТНИТЕ ДЕЙНОСТИ
Чл. 6. Министерството на образованието и науката организира, управлява, изпълнява и контролира дейностите по проекта чрез Екип за организация и управление на проекта (ЕОУП) на централно ниво и териториален екип за организация и управление на проекта (ТЕОУП).
Министърът на образованието и науката определя със заповед ръководител на проекта.
При спазване на изискванията на Правила за подбор на експерти за участие в екипи за организация и управление и за избор на експерти в териториални екипи за организация и управление на проекти по ОП „Наука и образование за интелигентен растеж“ 2014-2020 г. с конкретен бенефициент - МОН, утвърдени със Заповед № РД09-2557/18.09.2020 г. на министъра на образованието и науката и съгласно Указанията на УО на ОП НОИР за КБ-МОН относно изискванията за сформиране на ЕОУП и ТЕОУП, се извършва подбор на експерти, които се включват в изпълнението и управлението на проекта. 
Чл. 7. ЕОУП, определен със заповед на министъра на образованието и науката, отговаря за цялостната организация и управление на дейностите по проекта, в това число координация, изпълнение, мониторинг, контрол и отчитане на проектните дейности в съответствие със законите, подзаконовите нормативни и общите и индивидуалните административни актове, уреждащи дейностите по проекта.
(1) Основните функции на ЕОУП са:
1. Осигурява информация, публичност и комуникация на проектните дейности; 
1. Организира, координира и контролира дейността на ТЕОУП;
1. Подготвя, организира, координира и контролира изпълнението на проектните дейности;
1. Подпомага методически училищата чрез предоставяне на образци на документи, указания и др. 
1. Финансово осигурява дейностите по проекта;
1. Отчита изпълнените дейности пред Управляващия орган на Оперативна програма „Наука и образование за интелигентен растеж“ 2014-2020 г. (УО на ОП НОИР);
1. Организира и контролира спазване на условията за отчитане на извършените дейности и изразходваните средства от бюджета на проекта в съответствие с изискванията на нормативните актове и на УО на ОП НОИР.
1. Поддържа ефективна комуникация с УО на ОП НОИР и други институции с оглед целесъобразното и законосъобразно изпълнение на договора за безвъзмездна финансова помощ (БФП);
1. Докладва пред съответните компетентните органи за нередност или за предположение за нередност;
1. Отговаря за спазването на плана за действие по проекта и за постигнатото качество;
1. Осъществява общ мониторинг и контрол върху изпълнението на проекта в отделните му етапи посредством информационната система и чрез проверки на място.
Чл. 8. (1) ТЕОУП, определен със заповед на министъра на образованието и науката, осигурява координацията, изпълнението, мониторинга, контрола и отчитането на проектните дейности в училищата на територията на съответните региони в страната, в които действат Регионалните управления на образованието.
(2) Основните функции на ТЕОУП, респ. на негов член „Координатор РУО“ са:
1. Подпомага училищата от региона при организиране, осъществяване и отчитане на проектните дейности;
2. Координира взаимодействието между ЕОУП и директорите на училищата от региона;
3. Организира и провежда информационни събития на областно равнище за популяризиране на дейностите по проекта, в това число и за включването на училищата в проектните дейности;
4. Консултира училищата, изпълняващи проектни дейности, включително по възникнали организационни и финансови въпроси;
5. Извършва проверка на точността, верността и четимостта на представените от училищата документи и данни по проекта и връща за преработка документи, които не отговарят на изискванията;
6. Осъществява контрол за спазване на указанията за информиране и публичност на проекта чрез проверки на място;
7. Осъществява контрол за спазване на сроковете за изпълнение на проектните дейности;
8. Консултира представители на училищата, участващи в проекта, за подготовка и систематизиране на отчетните документи по проекта;
9. Предоставя коректни обобщени справки за изпълнението на проектните дейности в областта;
	Служителите, включени в ЕОУП и в ТЕОУП, изпълняват задълженията си в рамките на установеното работно време по служебното или трудовото им правоотношение, а възнагражденията им се определят съгласно действащите Вътрешни правила за заплатите на служителите в МОН и в РУО в рамките на определените средства за организация и управление.
Чл. 9. Директори на училища:
(1) След издаване на заповед за включване на училището по проект „Подкрепа за дуална система на обучение“, от министъра на образованието и науката, началникът на РУО сключва допълнително споразумение по чл. 119 от Кодекса на труда с директора на училище за изпълнението на конкретни дейности по проекта.
(2) Директорите извършват следните дейности :
1. Организират, контролират и отговарят за цялостното изпълнение на проектните дейности в съответното училище.
2. Заявяват участието на училището в съответните дейности по проекта, като всеки директор попълва заявление в Информационната система за управление на проекта (ИСУП) и подава необходимата документация;
3. Сключват договори с външни изпълнители на конкретни дейности по проекта в училището;
4. Сключват допълнителни споразумения по чл. 119 от Кодекса на труда с педагогическите специалисти и счетоводителя, работещи на основен трудов договор в училището, в които определят срока и изпълнението на конкретните дейности по проекта и размера на допълнителното възнаграждение. Отговарят за приемане на работата им;
5. Организират въвеждането на информацията в ИСУП;
6. Организират изготвянето на план-график / и актуализирането му при необходимост/ и утвърждават окончателен поименен списък с учениците, които ще се включат в „пробно стажуване“, списък на необходимото за закупуване оборудване, работно облекло и лични предпазни средства, списък на учениците от X-ти клас, включени в допълнителни обучения по чужд език и/или професионална подготовка за съответната учебна година, тематичната програма, времеви график на провеждане, дневник на групата, в който се отбелязва присъствието или отсъствието на учениците за всяко проведено занятие.
7. Издават на всеки ученик, участвал в „пробно стажуване“ сертификат за проведено пробно стажуване, подписан и от представител на партньора, и сертификати за преминати обучения по чужд език и/или професионална подготовка, по образци, респ. Приложение № 6, № 7 и № 8;  
8. Участват заедно с партньора в предварителното одобрение на график за обучение за повишаване на педагогическите и методически умения на наставници, когато обучението се извършва на място, в училището;
9. Издават удостоверение за проведено обучение за наставник при работа с обучаваните за осъществяване на обучение чрез работа (дуална система на обучение) след обучението по т. 8 (Приложение № 9); 
10. Подават в информационната система за управление на проекта всички необходими документи;
11.  Организират изготвянето и утвърждават списък на учителите по професионална подготовка и учителите-методици, участващи в обучения за повишаване на квалификацията и компетентностите и на план-график за провеждане на обучението; 
12. Осъществяват контрол по отношение на изпълнение на дейностите по проекта, включително в информационната система и на място;
13. Поемат финансови задължения и извършват разходи за дейностите по проекта на училищно ниво. Спазват указанията за допустимост на разходите, отговарят за разходването на средствата по проекта и за техническото и финансовото отчитане на дейностите;
14. Осигуряват материална база и техника, необходими за изпълнението на дейностите по проекта;
15. Контролират наличието, коректността, пълнотата и съхранението на документацията по проекта в училището;
16. Отговарят за достоверността на данните в ИСУП, отнасящи се за училището, въз основа на които се превеждат средства за дейностите по проекта;
17. Предприемат всички необходими мерки за избягване на конфликт на интереси и не допускат двойно финансиране на дейностите по проекта;
18. Спазват разпоредбите на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) и на Закона за защита на личните данни, във връзка с непредоставяне на трети лица и неразпространение на лични данни, станали му известни при или по повод изпълнението на дейностите по проекта;
19. Спазват приложимите указания за информиране и публичност съгласно Единния наръчник на бенефициента за прилагане на указанията за информация и комуникация 2014-2020 (поставя табели на помещенията, в които се съхраняват документи или се извършват дейности по проекта; използва бланки с логата на ЕС, на ОП НОИР и на проекта при комуникация, отчети и всякакви документи, кореспонденция, графици, сертификати и др., разпространява материали, свързани с информиране и публичност на територията на училището и ги поставя на видни места, включително и на интернет страницата на училището);
20. Осигуряват възможност на ТЕОУП, ЕОУП, Управляващия орган (УО) и Сертифициращия орган (СО) по Оперативна програма „Наука и образование за интелигентен растеж”, националните одитни органи, Европейската комисия, Европейската служба за борба с измамите, Европейската сметна палата и външни одитори да проверяват, посредством проучване на документацията му или проверки на място, изпълнението на проекта, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на проекта;
21. Директорът може да възложи дейности по финансовото или техническото изпълнение на проекта, на служители от училищния екип за организация и управление, с които сключва допълнително споразумение по чл. 119 от Кодекса на труда (или друг законосъобразен начин).
Чл. 10. (1) За осигуряване изпълнението на дейностите по проекта към училищата, определени да участват в техническото и финансовото изпълнение на проекта, се сформират училищни екипи за организация и управление на проекта (УЕОУП).
Директорът организира разходването на средствата за организация и управление по целесъобразен и законосъобразен начин, следвайки принципите на ефективност, ефикасност, икономичност и прозрачност при разходването на публичен финансов ресурс.
Когато в училището не е назначен счетоводител, а счетоводната дейност се изпълнява от външен изпълнител, може да се включат и плащания въз основа на издаден разходооправдателен документ от изпълнителя на счетоводната услуга.
Общата сума за възнаграждения (сумата на разходите за организация и управление – административни разходи за материали, консумативи, публичност и др.) се разпределя между членовете на екипа за организация и управление по прозрачен, обоснован и недискриминационен начин в зависимост от обема работа и отговорностите на всеки – например, ръководител – 25 % от общата сума; координатор – 35 % от общата сума; счетоводител – 30 % от общата сума и т.н.
Възлагането на задълженията става чрез сключване на допълнително споразумение по чл. 119 от Кодекса на труда (или друг законосъобразен начин) и посочване на условията, които трябва да са изпълнени, за да се изплати договореното трудово възнаграждение (например: документите за преките разходи, от които се изчисляват допустимите непреки разходи, следва да са верифицирани от УО). Не е необходимо да се отчитат отработени часове или към КБ-МОН да се подават каквито и да е документи, свързани с възлагането на работа и плащането на възнагражденията на екипа за организация и управление на ниво училище или за извършването на други разходи, свързани с администрирането на проекта. Контролът върху законосъобразността на всички извършени разходи се осъществява по общия ред, прилаган в системата на предучилищното и училищното образование
Чл. 11. Лице, което получава възнаграждение, като член на екипа за организация и управление на проекта, не може в рамките на проекта да получава и възнаграждение за участие в изпълнението на преките дейности.
За установяване на ефективни и пропорционални мерки за борба с измамите при отчитане на установените рискове (чл. 125, параграф 4, буква „в“ от Регламент (ЕС) № 1303/2013 на Европейския парламент и на Съвета), всички лица, участващи в екипа за управление на проекта (ЕОУП, ТЕОУП, директор и счетоводител на училище), попълват Декларация за липса на конфликт на интереси по смисъла на чл. 61, параграф 3 от Регламент (ЕС, Евратом) № 2018/1046 на Европейския парламент и на Съвета - Приложение № 2. 
Декларацията се попълва от членовете на екипа за управление на проекта в началото – при възлагане на функции по управление (с датата на заповедта за определяне на екип за организация и управление), и при всяка промяна на декларираните обстоятелства в хода на изпълнението.
При извършване на персонални промени в екипа за организация и управление, новите членове също представят декларация.

Чл. 12. Основна цел:
Балансирано териториално разпределение на средствата по процедурата, спрямо нуждите на областно ниво.
Чл. 13. Критерии за подбор: 
1. Професионални гимназии, средни училища, с изключение на обединени училища и училищата към местата за лишаване от свобода, осъществяващи професионална подготовка по професии, включени в списъка на защитените специалности от професии и/или в списъка със специалности от професии, по които е налице очакван недостиг от специалисти на пазара на труда, както и/или по професии, свързани с тематичните области на Иновационната стратегия за интелигентна специализация на Република България 2021 - 2027 г., съвместно с поне един работодател -партньор.
2. Осъществяват обучение по Постановление № 1 на МС от 3.01.2020 г. за приемане на актуализиран Списък със защитените от държавата специалности от професии за учебната 2020/2021 година и на актуализиран Списък със специалности от професии, по които е налице очакван недостиг от специалисти на пазара на труда, за учебната 2020/2021 година и предходните Постановление № 111 на МС от 25.06.2018 г. и Постановление № 352 на МС от 31.12.2018 г., както и последващи актуализирани списъци в периода на изпълнение на проекта. 
3. Обучението е по професии от Списък на професии, свързани с тематичните области на Иновационната стратегия за интелигентна специализация на Република България 2014 - 2020 г., както и с възможността за актуализиране на същата в периода на изпълнение на проекта.
4. В годината на кандидатстване, учениците да са в първи гимназиален етап - VIII, IX, X клас в периода на изпълнението на проекта по информация от ЦИОО.
Чл. 14. Координирането, провеждането и отчитането изпълнението на дейностите по проекта се осъществява посредством информационна система за управление на проекта (ИСУП). Софтуерната платформа съдържа модули: „Регистрация“; „Обучения на преподаватели“; „Пробно стажуване“; „Обучения на наставници“; „Справки“; „Отчетни документи“. 
1. Модулът „Регистрация“ дава възможност на професионалните гимназии или училища с паралелки за професионална подготовка, отговарящи на критериите за участие да подадат он-лайн заявление и да бъдат одобрени за включването им в проекта. Допуска се само една регистрация за дадена институция чрез верификация на кода ѝ в НЕИСПУО.
След регистрацията се попълва он-лайн заявление, в което училището подава информация, свързана с дуалната система на обучение - брой ученици по класове, по професии и специалности от професии, в които се обучават, както и информация за работодателя-партньор. Към заявлението се прилага сканирано копие на Споразумението/ята за партньорство - Приложение № 3. На базата на подаденото заявление се изчислява прогнозен бюджет.
2. В Модул „Обучения на преподаватели“ се вписва информация за обучения за повишаване на квалификацията и компетентностите на учители по професионална подготовка и учители-методици, проведени в рамките на проекта. 
3. В модул „Пробно стажуване“ се събират данни за работодателите – партньори, при които учениците могат да проведат пробно стажуване, и за учениците, включени в такова стажуване, както и за графиците на пробните стажувания.
4. Модулът „Обучения на наставници“ обобщава информация за проведените обучения на наставници в педагогически и методически умения. 
5. Модул „Справки“ предоставя структурирани справки с оперативна информация на екипа за организация и изпълнение на проекта по отношение на изпълнението на индикаторите по проекта: брой участващи институции, ученици, персонал, постигнат напредък; справки за отчитане на индикаторите и други справки, необходими на екипа на проекта.
6. В модул „Отчетни документи“ се извършва верифициране от екипа за организация и управление на проекта на всички разходооправдателни документи на училищата за възникнали разходи в изпълнение на дейностите.
7. В модул „Учебни планове и програми“ се обобщава информация за възложените и разработените учебни планове, програми и национални изпитни програми.
8. В модул „Разработване на учебни помагала“ се обобщава информация за възложените и разработените учебни помагала.
Към информационна система се разработва техническа документация, включваща необходимата информация за последващото експлоатиране на системата и експлоатационна документация, съдържаща кратки насоки за работа със системата на различните групи потребители.


Чл. 15. Кандидатстване:
1. За всяка учебна година, до достигане на определените индикатори, МОН чрез РУО отправя покана до професионалните гимназии и средни училища с паралелки за професионална подготовка за участие в проекта „Подкрепа за дуалната система на обучение“. Поканата съдържа кратка информация за планираните основни дейности и изисквания за подаване на заявлението (срок, адрес, придружителни документи и др.);
2. Училището подава Заявление, съдържащо информация, свързана с дуалната система на обучение в училището; брой ученици по класове, по професии и специалности от професии; информация за работодателите – партньори - прилагат споразумението/ята за партньорство (сканирано копие). По образци, разработени по проекта, като приложения към заявлението се прилагат споразумението/ята за партньорство между училището и партниращия му работодател. Прогнозният бюджет се определя след подадени и одобрени брой ученици и професионални направления в ИСУП.
3. Заявленията се проверяват и одобряват на регионално ниво от лицето, определено за координатор РУО по проекта, по критериите за подбор. Координаторът РУО от съответното регионално управление на образованието прави проверка за наличието на всички изискуеми документи и при констатиране на пропуски, неточности, включени недопустими разходи и дейности в подадените документи, същите се връщат в училището за допълнение и за корекции. 
След отстраняване на пропуските координаторът РУО одобрява заявленията и ги предлага чрез ИСУП за последваща проверка от ЕОУП.
4. Екипът за организация и управление на проекта в МОН разглежда одобрените предложения от координаторите РУО от регионалните управления на образованието и потвърждава и изготвя окончателен списък на училищата за финансиране, който предлага за одобрение на министъра на образованието и науката.
5. Министърът със своя заповед определя училищата, които ще се включат в изпълнението на дейностите по проекта и ще получат финансиране за реализиране на дейностите по проекта.
6. Екипът за организация и управление на проекта в МОН информира регионалните управления на образованието одобрените училища, като изпраща копие от заповедта. Координаторът РУО предоставя копие от заповедта на всяко училище.

Дейности в подкрепа на училищата, осигуряващи дуална система на обучение
Чл. 16. Дейностите в подкрепа на училищата, осигуряващи дуална система на обучение включват следните поддейности:
(1) Поддейност 1.1. Обучения за повишаване на квалификацията и компетентностите на учителите и на преподавателите по професионална подготовка, включително теоретично и практическо обучение.
1. Обученията се организират от професионалните гимназии и училищата с паралелки за професионална подготовка (ПГ/УППП).
2. Училището обявява публично списък с обученията. Учителите по професионална подготовка и учителите-методици подават Заявление – Приложение № 1А, до директора за участие в дадено обучение. В обученията ще бъдат включвани само учители от съответното училище, участващо в проекта. Приоритетно се включват учителите, преподаващи в паралелките с дуална форма на обучение. За периода на изпълнение на проекта ПГ/УППП възлагат и сключват договори за обучения по реда на Закона за обществените поръчки (ЗОП). Във връзка с това училището възлага обществените поръчки при спазване изискванията на чл. 20 от ЗОП и съобразно стойността на планираните за възлагане дейности от същия вид. Всеки учител по професионална подготовка/учител-методик за периода на изпълнение на проекта може да премине средно 2 обучения за учебна година. Обученията не трябва да се дублират по тематика и съдържание.
3. Продължителността на обученията е в рамките на 3 дни за 24 академични часа, от които поне 8 академични часа са за практическо обучение в партниращото предприятие. 
4. Обученията се провеждат в групи до 8 учители (средно 5). Начинът и редът за включване в обученията, както и график на провеждането, се определя от директора на училището.
5. Всеки успешно обучен учител/преподавател по професионална подготовка и учител методик следва да получи Удостоверение за проведено обучение на учителя/учителя-методик за повишаване на квалификацията и компетентностите - Приложение № 4
6. При стартиране на обучението се изготвя учебен график, съгласно който се провеждат теоретична и практическа част, като практическата част не е задължително да се проведе непосредствено след теоретичната.
7. В рамките на периода на изпълнение на дейностите по проекта учителите по професионална подготовка/учители-методици ще преминат обучения по следните теми:
- Нови техники и технологии – 3 обучения;
- Нови методи на преподаване – 1 обучение;
- Нови методи за оценяване – 1 обучение;
- Обучение за разработване на учебна документация – 1 обучение.
8. За учителите методици освен горепосочените теми се включват и теми свързани със специфични проблеми на педагогическата, дидактическата и методическата работа с учители и наставници.
(2) Поддейност 1.2. Закупуване на оборудване и материали за целите на дуалното обучение, вкл. на работни и предпазни облекла и лични предпазни средства.
1. В рамките на дейността на всяко училище в годината на включването му в проекта ще се предоставят финансови средства за закупуване на инструменти и оборудване, симулационни системи, приложни софтуерни продукти, консумативи, като в сумата се включват и необходимите средства за инсталиране на оборудването, обучение за работа с него и др. Работни и предпазни облекла и лични предпазни средства, необходими за провеждането на учебната практика в училището, с цел подготовка за преминаване към практическо обучение в реална работна среда ще бъдат закупени за всеки ученик от първи гимназиален етап, включен в дуална форма на обучение, като целта е учениците да придобият знания и умения при употребата му, с цел по-лесно адаптиране към осъществяването на дуалното обучение във втория гимназиален етап. Във връзка с това училището възлага обществените поръчки при спазване изискванията на чл. 20 от ЗОП и съобразно стойността на планираните за възлагане дейности от същия вид.  
2. Учителите по професионална подготовка и учители методици изготвят списъци с предложения за закупуване на оборудване, учебни помагала, материали, работно и предпазно облекло и лични предпазни средства и др. на база проучване за пазарните цени с минимум 3 оферти или извлечения от каталози на производител/доставчик и/или проучвания в интернет. Директорът на училището утвърждава окончателните списъци.
3. Изисквания към избора на оборудването – гарантиране на устойчивост. 
Не се допуска закупуване на оборудване –  втора употреба или дублиране с идентично оборудване, закупено по други проекти и национални програми. При изпълнението на дейността следва да бъде осигурена демаркация с Националните програми, като например програма „Осигуряване на съвременна, сигурна и достъпна образователна среда“, модул „Модернизиране на системата на професионалното образование“,   Национална програма „Професионално образование и обучение“, модул Модул 1 „Модернизиране на материално-техническата база“ 2021 и 2022 или по други програми и проекти със сходни дейности, с цел спазване на правилата за избягване на двойно финансиране. Всяко училище попълва Декларация - Приложение № 5.
(3) Поддейност 1.3. Разработване/закупуване на учебни помагала и материали за специфична професионална подготовка и ключови компетентности на ниво училище.
1. Учебните помагала и материали за специфична професионална подготовка и ключови компетентности могат да бъдат разработени от екип, определен със заповед на директора. Дейността може да бъде възложена от директора на училището на изпълнител по реда на ЗОП.
2. Училището може да закупи учебни помагала и пособия, материали, софтуерни програми, програми за практика в реална работна среда за конкретната специалност, литература за обучение по професията (като напр. речници, справочници и др.), продукти и други, които са необходими за изпълнението на целите на проекта и ще допринесат за постигане на по-голяма ефективност и ефикасност на придобитите знания и умения от учениците в дуалната система на обучение. За целта училището представя минимум 3 оферти или извлечения от каталози. Във връзка с това училището възлага обществените поръчки при спазване изискванията на чл. 20 от ЗОП и съобразно стойността на планираните за възлагане дейности от същия вид.
3. Изисквания към учебните помагала – да не са разработвани по проекти и национални програми.
Закупуването на оборудване и материали, включително работни и предпазни облекла и лични предпазни средства, както и на учебни помагала и материали за специфична професионална подготовка и ключови компетентности ще се извърши от училищата. 
На всяко училище ще се предоставят финансови средства за всяко професионално направление, по което се провежда дуална форма на обучение за закупуване/разработване на учебни помагала и материали за специфична професионална подготовка и ключови компетентности на ниво училище.
Важно! В случай на закупуване/разработване на софтуерни програми и продукти за целите на дуалната система на обучение, кандидатът следва да осигури демаркация с процедура „Образование за утрешния ден“ по ОП НОИР или по други програми и проекти със сходни дейности, с цел спазване на правилата за избягване на двойно финансиране.

[bookmark: _Toc63953776][bookmark: _Toc116635059]Дейност II
Дейности в подкрепа на образователната система
Чл. 17. (1) Дейността включва разработване на учебни планове, учебни програми, национални изпитни програми за дуална система на обучение, инструменти за оценка и помощни и методически материали на национално ниво.
Съдържанието на учебните програми трябва да е насочено към придобиване на професионални умения, необходими за директно включване на завършилите в условията на работната среда във фирмите. Целта на дейността е улеснен преход от системата на професионалното образование към реалните работни места във фирмите.
Създаване на инструментариум за отчитане на качеството на преподаване въз основа на придобитите знания, умения и компетентности от учениците и тяхната адаптивност към условията на пазара на труда. Инструментариумът за оценяване на работното място ще оцени пригодността на определено работно място за постигане на заложените в държавния образователен стандарт за придобиване на квалификация по професията, единици резултати от ученето. Изпълнението на дейността ще се осъществи от МОН чрез провеждане на процедура за избор на изпълнител по реда на ЗОП.
(2) Начин на изпълнение
Разработване на учебни планове, учебни програми и национални изпитни програми за обучението чрез работа (дуална система на обучение).
1. Експертите, отговарящи за съответните професионални направления в дирекция „Професионално образование и обучение“ изготвят списък с професиите, по които предстои или се провежда обучение в дуална форма за разработване и/или актуализиране на типови учебни планове, учебни програми и национални изпитни програми. Списъците се изпращат до професионални гимназии/училища с паралелки за професионална подготовка с цел изготвяне на предложение за разработване на учебна документация, съдържащо кратка обосновка за сформиране на работната група, начина на подбор на участниците в работната група и брой часове необходими за разработване и/или актуализиране на типови учебни планове, учебни програми и национални изпитни програми. 
2. Във Вътрешните правила за условията и реда за разработване и актуализиране на типови учебни планове по специалности от професии за професионална подготовка и на учебни програми за училищното професионално образование и обучение, утвърдени със Заповед № РД09-2484/05.06.2017 г. на министъра на образованието и науката, са определени изискванията, на които трябва да отговарят лицата, които ще участват в екипите за разработване и актуализиране на учебните планове, учебни програми и национални изпитни програми (НИП). След получаване на предложенията се извършва подбор от училищата.
3. Разработването на учебните планове, учебните програми и НИП за обучение чрез работа в реална работна среда в частта профил на професията с необходимите знания, умения и компетентности за осъществяване на трудовата дейност се извършва от външни експерти - участници в реалния бизнес, учители, преподаватели във висши училища, а в частта за учебно съдържание - от авторски колективи в самото училище.
4. На избраните училища със заповед на министъра на образованието и науката се възлага разработване/актуализиране на учебна документация.
5. При определяне на възнагражденията на членовете на екипа за разработване на учебни планове, учебни програми и национални изпитни програми са заложени часови ставки на вътрешни експерти (учители по професионална подготовка в училищата) и външни експерти (представители на бизнеса и преподаватели във висши училища) съгласно Стандартна таблица за допустимия размер на почасовото възнаграждение на лицата, наети във връзка с изпълнението на проекти. 

Дейности в подкрепа на учениците, участващи в дуална система на обучение
Чл. 18. Дейности в подкрепа на учениците, участващи в дуална система на обучение включва следните поддейности :
(1) Поддейност 3.1. Предоставяне на подкрепа за ученици от първи гимназиален етап в дуална система на обучение, посредством участия в пробно стажуване в партниращо предприятие.
Предвижда се провеждане на пробно стажуване на учениците в VIII, IX и X клас с цел запознаване с реалните работни условия в предприятията-партньори за мотивиране и предоставяне на възможност за избор на работодател за обучение чрез работа. Един ученик може да премине пробно стажуване и през трите учебни години на VIII, IX и X клас.
1. Предоставяне на подкрепа посредством изплащане на стипендия на ученици, които се обучават в първи гимназиален етап в дуална форма на обучение и участват в пробно стажуване, като ще се предостави възможност да посещават работодатели в своя град/община/област. 
2. Часовете, в които ще се провежда пробното стажуване, следва да бъдат допълнителни и извън учебната програма на ученика, като е възможно да се провеждат след задължителните учебни часове, в събота и неделя, както и през ваканциите. 
3. За една учебна година ученикът може да получи само 1 (една) стипендия за пробно стажуване, независимо от броя на дните, в които реално е проведено пробното стажуване. 
4. За всяко пробно стажуване е необходимо да се направи и застраховка на ученика. 
5. На всеки ученик, който желае да участва в пробно стажуване, могат да бъдат планирани до две пробни стажувания на учебна година, всяко от които в рамките на един ден.
6. Всеки успешно участвал ученик в пробно стажуване следва да получи Сертификат за проведено пробно стажуване - Приложение № 6. 
(2) Поддейност 3.2. Провеждане на допълнителни занимания по чужд език/или професионална подготовка за ученици, които се обучават в X-ти клас на първи гимназиален етап. 
1. За ученици, които се обучават в X клас на първи гимназиален етап се предоставя подкрепа посредством провеждане на допълнителни обучения по чужд език и/или професионална подготовка. 
2. Целта е учениците да имат възможност да придобият допълнителни знания и умения по чужд език и/или професионална подготовка и по този начин да се подготвят за участие в дуалната система на обучение, както и да отговарят на изискванията на пазара на труда с оглед на бъдещата им реализация. 
3. Провеждането на допълнителни занимания по чужд език и/или професионална подготовка за ученици, които се обучават в X-ти клас на първи гимназиален етап се организира от училището и се извършва от педагогически специалисти с подходяща квалификация и професионален опит. 
4. Часовете, в които ще се провеждат допълнителните занимания по чужд език и/или професионална подготовка, следва да бъдат допълнителни и извън учебната програма за обучение на ученика и се провеждат след задължителните учебни часове от седмичната програма, в събота и неделя, както и през ваканциите. 
5. Всеки ученик, успешно завършил допълнителните обучения по чужд език и/или професионална подготовка, следва да получи Сертификат за преминато обучение - Приложения № 7 и № 8. Разходите за допълнителни обучения по чужд език/или професионална подготовка са планирани съгласно Стандартната таблица на разходите за единица продукт.
(3) Начин на изпълнение
1. Директорът на обучаващата институция и работодателя/ите изготвят план-график за пробно стажуване на учениците. 
2. Училището предоставя информация на учениците от VIII, IX и X клас, обучаващи се в дуална система на обучение за работодателите-партньори, при които могат да проведат пробно стажуване. 
3. В зависимост от желанието на учениците и възможностите на предприятието-партньор училището изготвя списък на учениците за провеждане на пробното стажуване. 
4. Провеждането на допълнително обучение по чужд език се планира в зависимост от необходимостта за постигане на ниво на владеене на чужд език с цел по-лесна реализация и адаптивност към конкретните работни места. Обучението по чужд език ще се извършва от учителите от училището, които имат подходяща квалификация и професионален опит. 
5. Провеждането на допълнително обучение по професионална подготовка се планира в зависимост от необходимостта за придобиване на специфични, надграждащи професионални компетентности по специалност от професия с цел по-лесна реализация и адаптивност в реалната работна среда при конкретен работодател. 
6. Допълнителното обучение може да се провежда за придобиване на практически умения и/или теоретични знания. Обучението ще се извършва от учителите от училището и/или от представители на работодателите-партньори, които имат подходяща квалификация и професионален опит. 
7. Часовете, в които се провежда обучението по чужд език и/или професионална подготовка, следва да бъдат планирани извън учебните часове от седмичното разписание на училището. 
8. Учебната програма за допълнителното обучение се разработва от учителите съвместно с представители на работодателите-партньори и се утвърждава от директора на училището. Часовете се определят за всяка учебна година от изпълнението на проекта за учениците от X клас с продължителност 70 учебни часа. Сформират се групи до 15 ученици, в зависимост от желанията на учениците и възможностите на училището за провеждане на допълнителни обучения - по чужд език, по професионална подготовка или и по двете. 
9. Училището поставя информация на общодостъпно място за планирани допълнителни обучения, в които желаещи ученици могат да се включат. 
10. Всеки ученик от X клас може да премине по две обучения - по избор. 
11. Всеки ученик, успешно завършил допълнителните обучения по чужд език и/или професионална подготовка получава сертификат за преминато обучение.
12. Списъците на учениците, групите, програмите и графиците се отразяват на ИСУП.

Дейности в подкрепа на работодателите
Чл. 19. Дейности в подкрепа на работодателите включва следните поддейности:
(1) Поддейност 4.1. Обучения на наставници в педагогически и методически умения.
С цел осигуряване на по-високо качество на обучението в реална работна среда на учениците от дуалната форма на обучение е необходимо да бъдат повишени методическите и педагогически умения на наставниците в предприятията, с което да се гарантира ефективността на практическото обучение на учениците. 
(2) Начин на изпълнение
1. Наставниците от предприятията трябва да отговарят на изискванията на чл. 17а1, ал.2 от Закона за професионалното образование и обучение. 
2. Работодателят-партньор предоставя на училището списък на лицата, определени да преминат обучение за наставници. Броят на наставниците се определя в съответствие с изискванията на чл. 21, ал. 3 от Наредба № 1 от 8.09.2015 г. за условията и реда за провеждане на обучение чрез работа (дуална система на обучение) - един наставник отговаря за не повече от петима обучаеми. 
3. Възможността за провеждане на обучения в партниращите училища е предварително заложена в споразумението за партньорство между работодателя и училището, участващо в проекта. 
4. Обученията на наставници за придобиване на педагогически и методически умения се извършват по Програмата за обучение на наставници, одобрена от Министъра на образованието и науката със Заповед № РД09-997/2.04.2019 г.
5. Обученията на наставници се оповестяват публично от училищата, осъществяващи дуална система на обучение. 
6. Обученията се провеждат по график, разработен от училището и съгласуван с работодателя -партньор. 
7. Всяко обучение е с продължителност 24 академични часа в рамките на три дни, от които поне 8 часа се провеждат в училище с оглед постигане на максимален ефект.
8. През периода на изпълнение на проекта всеки наставник следва да участва най-малко в едно обучение на година. 
9. Обученията се провеждат в групи до 8 участника (средно от 5). Един наставник може да участва само в едно обучение по дадена тема през периода на изпълнение на проекта. 
10. Всеки наставник, преминал обучение, получава Удостоверение за проведено обучение за наставник при работа с обучаваните за осъществяване на обучение чрез работа - Приложение № 9e. 
(3) Поддейност 4.2. Осигуряване на наставници за провеждане на дуалната система на обучение в предприятията. 
Изискванията за определяне на наставници са уредени в Закона за професионалното образование и обучение и Наредба № 1 от 2015 г. за условията и реда за провеждане на обучение чрез работа (дуална система на обучение). При провеждане на обучение чрез работа един наставник отговаря за не повече от петима обучаеми. 
(4) Начин на изпълнение
1. Наставниците се определят от работодателя, съобразно изискванията на Закона за професионалното образование и обучение и Наредба № 1 от 2015 г. за условията и реда за провеждане на обучение чрез работа (дуална система на обучение),като изискванията са:
- да притежава професионална квалификация по професията, по която се извършва обучението;
- да има най-малко три години доказан професионален опит по същата професия;
- да е преминал обучение за наставници.
2. Един наставник отговаря най-много за пет ученици.
В периода на изпълнение на проекта за провеждане на дуалната система на обучение на учениците за практическото им обучение в ХI и ХII клас, всеки наставник ще осигури необходимото практическо обучение и подкрепа чрез провеждане на инструктаж по безопасност, организиране на работното място, поставяне на конкретни задачи, проверка на изпълнението им, даване на отговори на поставени от учениците въпроси, решение на казуси, разрешаване на конфликти и др. На наставника се осигурява възнаграждение за 1 час на ден пряка работа с обучаващите се ученици. След приключване на учебната година партниращото предприятие издава Удостоверение за проведено обучение в реална работна среда в качеството на наставник - Приложение № 10, на всеки наставник, в което се посочва периодът на обучението и учениците от ХI и ХII клас, за които е отговарял. 

(5) Поддейност 4.3. Информационни кампании за информиране относно нормативните изисквания за предприятията при участие в дуалната система на обучение сред представители на предприятия. 
С цел популяризиране на дуалната система на обучение сред представителите на бизнеса се организират информационни кампании. При изпълнение на дейността асоциираните партньори - национално представителните организации на работниците и служителите, на работодателите в България, както и  Консултативния съвет за професионално образование и обучение (КСПОО) към министъра на образованието и науката могат да подпомагат провеждането на събитията в съответните области с представители на предприятията, разпределени по икономически сектори/браншове на територията на страната.
(6) Начин на изпълнение
1. Информационните кампании се организират от ЕОУП - МОН (по 1 информационна кампания на ниво район на планиране, т. е. по 6 информационни кампании за всяка година от изпълнението на проекта). Те са насочени към предоставяне на информация относно нормативните изисквания за работодателите при участието им в дуалната система на обучение.
2. Дейността ще се организира на регионален принцип с участието на представители от регионалния бизнес, членове на асоциираните партньори, работодатели, включени в информационната система на Министерството на икономиката и други работодатели. 
Запознаването на работодателите с нормативните актове за условията и реда за организирането и провеждането на обучението чрез работа е с цел популяризиране на дуалната система на обучение и привличане на нови работодатели-партньори. Представителите на асоциираните партньори ще споделят проблеми и идеи за преодоляването им, както и добри практики по прилагане на нормативната уредба. По време на информационните кампании ще бъдат включени представители на бизнеса на регионално ниво и представители на училища за създаване на нови партньорства за реализиране на обучение чрез работа. Целта е информиране на работодателите за предимствата на дуалната система на обучение и популяризирането ѝ. Работодателите в зависимост от конкретните условия и успеваемостта на учениците могат да ги мотивират за избор на първо работно място в предприятието, в което провеждат обучението си чрез работа. 
Провеждането на информационните кампании по поддейност 4.3. се извършва от МОН.

Дейности в подкрепа на родителите
Чл. 20. (1) Дейности в подкрепа на родителите 
За ефективното прилагане на дуалната система на обучение е много важно активното участие на родителите и връзката им с училището и работодателя. Популяризирането на дуалната система на обучение сред родителите за предимствата, ползите и възможностите за реализация на завършващите на пазара на труда от обучението чрез работа би довело до насочване и подкрепа на децата им за тяхното ориентиране и решение за избор на професия и на училища.
Дейността включва работа със заинтересованите страни за подобряване на връзката "ученик – училище – родител - работодател" и популяризиране на дуалната система на обучение.
(2) Начин на изпълнение
Дейността ще се организира от ЕОУП и ТЕОУП, и ще се изпълнява чрез:
- организиране и провеждане на учебни борси и изложения на областно ниво за представяне на училища, въвели дуална система за обучение и работодатели (предприятия), които участват или биха искали да участват в дуалната система на обучение; дни на отворените врати, дни на професиите и др. Организацията на областно ниво се извършва от училищата съвместно с РУО и предприятията-партньори. На ученическите борси и изложения, дните на професиите и др. ще се демонстрират усвоени знания, умения и компетентности от учениците, придобити в реална работна среда при обучение чрез работа (дуална система на обучение). 
- училищата и работодателите-партньори организират дни на отворени врати в периода на план-приема и за учениците от 6 и 7 клас, с цел тяхното кариерно ориентиране.
- на областно ниво мероприятията се организират в периода на осъществяване на държавния план-прием. 
- организиране и провеждане на образователно-индустриални съвети, или подобни формати по места за обсъждане на нуждите и възможностите за разширяване обхвата на дуалната система на обучение;
- организираните съвместно с асоциираните партньори образователно-индустриални съвети, или подобни формати по места, ще се ползват като форуми за обсъждане на нуждите и възможностите за разширяване обхвата на дуалната система на обучение. Ще се разглеждат областните стратегии за развитие на регионите и планираните във връзка с това потребности от квалифицирани кадри. 
- провеждане на информационни кампании и др. събития за популяризиране на дуалната система на обучение и насърчаване на сътрудничеството между заинтересованите страни за увеличаване броя на учениците, записани в дуална система на обучение; 
- в рамките на дейността ще се организира  провеждане на 1 информационна кампания на ниво район на планиране, т.е. по 6 информационни кампании за всяка година от изпълнението на проекта. 
- на национално ниво мероприятията ще се организират в периода на осъществяване на държавния план-прием от ЕОУП. 
- разработване на информационни материали (дипляни, плакати, флаери, папки и др.), насочени към родители на ученици, които предстои да постъпят в първи гимназиален етап. На информационните материали се включва текст за участието на училището по проекта.
(3) При провеждане на информационните кампании и др. събития за популяризиране на дуалната система на обучение ще се търсят пътища и начини за насърчаване на сътрудничеството между заинтересованите страни за увеличаване броя на учениците, записани в дуална система на обучение, както и повишаване на качеството и имиджа на професионалното образование и обучение. Ще се търси подкрепата на местната власт и регионалните и местни медии.

Чл. 21. Финансирането на проектните дейности, изпълнявани от училищата, се извършва въз основа на стандартна таблица на разходите за единица продукт по процедура BG05M2OP001-2.014-0001 „Подкрепа за дуална система на обучение“ и методология, обосноваваща изведените размери на разходите, утвърдена от Управляващия орган (стандартна таблица), и на фактически извършени и отчетени разходи при условията на настоящите указания.
Чл. 22. Дейностите, финансирани по Стандартна таблица на разходите за единица продукт, са :
(1) Дейност 1. Подкрепа на училищата, осигуряващи дуална система на обучение:
Поддейност 1.1 Обучения за повишаване на квалификацията и компетентностите на учителите и на преподавателите по професионална подготовка, включително теоретично и практическо обучение:
- при обучение без нощувка на обучаемите, единичен разход за 1 обучаем е 154 лв.
- при обучение с нощувки, единичен разход за 1 обучаем е 360 лв.
В стойността на единичния разход за един обучаем са включени всички разходи за провеждане на обучението. След приключване на обучението се издава удостоверение за проведеното обучение, което се качва в ИСУП. 
(2) Дейност 2. Дейности в подкрепа на образователната система
Поддейност 2.1. Разработване на учебни планове, учебни програми, национални изпитни програми за дуална система на обучение, инструменти за оценка и помощни методически материали на национално ниво.
1. Разработени или актуализирани учебни планове 
- част профил на професията: 2 външни експерта * 10 часа * 22,00 лв. = 440,00 лв. 
- част учебно съдържание: 3 вътрешни експерта * 10 часа * 20,00 лв. = 600,00 лв. 
Общ разход за разработване на брой учебен план  в размер на 1 040,00 лв.
2. Разработени или актуализирани учебни програми 
- част профил на професията: 2 външни експерта * 14 часа * 22,00 лв. = 616,00 лв. 
- част учебно съдържание: 3 вътрешни експерта * 14 часа * 20,00 лв. = 840,00 лв.
Общ разход за разработване на брой учебна програма  на 1 456,00 лв.
3. Разработени национални изпитни програми 
- част профил на професията: 2 външни експерта * 15 часа * 22,00 лв. = 660,00 лв. 
- част учебно съдържание: 3 вътрешни експерта * 16 часа * 20,00 лв. =  960,00 лв. 
Общ разход за разработване на брой на национална изпитна програма на 1 620,00 лв.
Разходите са планирани на база Стандартна таблица за допустимия размер на почасовото възнаграждение на лицата, наети във връзка с изпълнението на проекти.
Училищата определят за изпълнител 2 (двама) външни експерта и сключват договор за услуга по ЗЗД. Дейността се възлага еднократно за извършване на определена услуга за кратък срок и се дължи определен резултат – в тези случаи за определянето на конкретните лица се прилагат разпоредбите на Закона за обществените поръчки или глава четвърта от Закона за управление на средствата от европейските фондове при споделено управление (ЗУСЕФСУ), когато бенефициентът не е възложител по смисъла на ЗОП. Във всички случаи конкретните експерти следва да бъдат определени при спазване на принципите за публичност, прозрачност, равнопоставеност и недопускане на дискриминация – например, ако не се прилагат правилата за подбор, посочени в ЗОП или ЗУСЕФСУ, то спазването на основните принципи може да се гарантира чрез публикуване на покана на сайта на бенефициента, уведомяване на широк кръг потенциални кандидати, събиране на автобиографии на експерти и подбор от специална комисия или решение на компетентен орган на бенефициента. 
Разходите на вътрешните експерти за разработване на учебни планове, учебни програми, национални изпитни програми за дуална система на обучение са на база на сключени допълнителни споразумения към трудови договори по Кодекса на труда, включително всички дължими осигурителни вноски, начислени за сметка на осигурителя върху договореното възнаграждение.
(3) Дейност 3. Дейности в подкрепа на учениците, участващи в дуална система на обучение
Поддейност 3.1. Предоставяне на подкрепа на ученици от първи гимназиален етап в дуална система на обучение, посредством участия в пробно стажуване в партниращото предприятие.
Определен е размер на 10 лв. за стипендия на ученик участвал в пробно стажуване и получил сертификат за една учебна година.
Поддейност 3.2. Провеждане на допълнителни занимания по чужд език и/или професионална подготовка за ученици, които се обучават в 10 клас на първи гимназиален етап.
За провеждане на допълнителните занимания се сформират групи до 15 ученици. Задълженията на ръководителите на групите се възлагат от директора на училището чрез сключване на Допълнително споразумение по чл. 119 от КТ към основния трудов договор за длъжността, която заемат в училището - Приложение № 11.
Разходите за възнаграждения на ръководителите на допълнителни обучения по чужд език и професионална подготовка за 70 учебни часа за групи до 15 ученика. 
Единичен разход за 1 ученик е 70 лв. при успешно завършено обучение и получен сертификат и включва възнагражденията на ръководителите на групи за допълнително обучение, за обучения по чужд език и/или професионална подготовка в зависимост от проведени и отчетени часове и осигурителните, и здравноосигурителните вноски за сметка на работодателя. 
Часовите ставки за работа по проекта се включват във Вътрешните правила за работната заплата.
Възнагражденията на ръководителите на групи за допълнително обучение, за обучения по чужд език и професионална подготовка се изплащат за отработен час за изпълнение на дейностите по утвърдената програма на групата, въз основа на одобрен от директора на училището месечен отчет. 
Отчетите на ръководителите на групи се изготвят за всеки месец, подписват се и се одобряват от директора на училището чрез информационната система на проекта.
Одобрените месечни отчети се разпечатват и съхраняват към счетоводната документация по проекта.
Изплащането на възнагражденията на лицата, пряко ангажирани с дейностите по проекта, се извършва след приключване на обучението и след издаден сертификат на ученик. 
(4) Дейност 4. Дейности в подкрепа на работодателите
Поддейност 4.1. Обучение на наставници в педагогически и методически умения.
- при обучение без нощувка на обучаемите, единичен разход за 1 обучаем е 154 лв.
- при обучение с нощувки, единичен разход за 1 обучаем е 360 лв.
В стойността на единичния разход за обучение на наставник са включени всички необходими разходи за провеждане на обучението. За успешно завършено обучение се счита, когато всяко включено лице е преминало успешно през обучението, за което е и получило удостоверение. Наличието на краен резултат, получено удостоверение от всяко лице, преминало обучението е необходимо условие, за да бъде изплатен определения размер на единичния разход.
Поддейност 4.2. Осигуряване на наставници за провеждане на дуална система на обучение. 
В рамките на дейността се планира, да бъде подпомогнато осигуряването на наставници за провеждане на дуална система на обучение сред учениците от XI и XII клас. В съответствие с изискванията на чл. 21 , ал. 3 от Наредбата за условията и реда за провеждане на обучение чрез работа (дуална система на обучение), един наставник е необходимо да отговаря за не повече от петима обучаеми.
Въз основа на заложените нормативни изисквания се определят допустимите разходи за възнаграждения на един наставник, участвал в дуална система на обучение в предприятията на база на стандартна таблица на разходите, която се основава на изпълнението (наличието на краен резултат). Всеки наставник следва да осигури необходимото практическо обучение за учениците, на които е определен за наставник. 
На база издадено удостоверение на училищата се превежда единичен разход от 1900 лв. (общ разход за възнаграждение на наставник/ци с вкл. всички осигуровки за сметка на работника и работодателя), за всяка група до 5 ученика, която е преминала съответното практическо обучение с наставник (92 дни за XI или 97 дни за XI клас). Ако за практическото обучение са отговаряли повече от един наставник, то сумата на единичния разход се разпределя пропорционално между всички наставници, на база дните, който те са отговаряли за него.
Разходите за възнаграждения на наставник се извършват на база на сключен договор за услуга по ЗЗД. Този подход е допустим, когато се възлага еднократно извършване на определена услуга и се дължи определен резултат за проведено практическо обучение в реална работна среда за ученици от XI или XII клас. 
След приключване на учебната година партниращото предприятие издава удостоверение в което се посочва периодът на обучението,  учениците и наставника/ците, които са отговаряли за тях.
(5) Конкретните размери на разходите за единица продукт за финансиране на дейностите са съгласно Стандартна таблица на разходите за единица продукт.
(6) Размерът на средствата за финансиране на училищата за всяка учебна година се определя в зависимост от изпълняваните от училището дейности, регистрирани в ИСУП, както следва: 
1. данните за броя на учениците, включени в дуална система на обучение
2. данните за броя на учениците, включени в групи за допълнителни обучения по професионална подготовка и чужд език;
3. данните за броя на педагогическите специалисти, определени за участие в обучения; 
4. данните за броя на наставници от работодател, определени за участие в обучение;
5. данните за броя на наставници от работодател, провели обучения на ученици.
(7) Размерът на финансирането се ревизира след приключване на всяка учебна година, попадаща в срока на изпълнение на проекта, като средствата, определени на база разходи за единица продукт, се предоставят само за:
1. ученик, успешно провел до два броя пробно стажуване на учебна година, отразени присъствено в информационната система за управление на проекта и  издаден сертификат;
2. ученик, участвал в допълнително обучение по професионална подготовка и/или чужд език с продължителност от 70 учебни часа, с отразени присъствия в часовете в информационната система за управление на проекта и издаден сертификат;
3. броя на педагогическите специалисти, успешно завършили обучение и получили удостоверение;
4. броя на наставниците от работодател, преминали обучение;
5. броя на наставниците от работодател и отчетените допустими разходи за възнаграждения.

Чл. 23. Дейностите, финансирани на база фактически извършени и отчетени разходи, са:
(1) Дейност 1. Подкрепа на училищата, осигуряващи дуална система на обучение:
Поддейност 1.2 Разходи за закупуване на оборудване и материали за целите на дуално обучение, вкл. работни и предпазни облекла.
В рамките на дейността на всяко училище в годината на включването му в проекта ще се предоставят до 26 462,42 лв. за закупуване на инструменти и оборудване, симулационни системи, приложни софтуерни продукти, консумативи, като в сумата се включват и необходимите средства за инсталиране на оборудването, обучение за работа с него и др., необходими за провеждането на учебната практика в училището с цел подготовка за преминаване към практическо обучение в реална работна среда на учениците от първи гимназиален етап, като целта е учениците да придобият знания и умения при употребата му, с цел по-лесно адаптиране към осъществяването на дуалното обучение във втория гимназиален етап.
Разходи за работно и предпазно облекло и лични предпазни средства, необходими за провеждането на учебната практика в училището с цел подготовка за преминаване към практическо обучение в реална работна среда на учениците от първи гимназиален етап, като целта е учениците да придобият знания и умения при употребата му, с цел по-лесно адаптиране към осъществяването на дуалното обучение във втория гимназиален етап. Размерът на разхода е до 253,26 лв.
Допустимо е прехвърляне на средства по бюджета на училището само от разходите за работно облекло и лични предпазни средства към разходите за закупуване на инструменти и оборудване, и симулационни системи, приложни софтуерни продукти, консумативи. Дейността се извършва по реда на чл. 20 от ЗОП. 
Поддейност 1.3 Разходи за разработване/ закупуване на учебни помагала и материали за специфична професионална подготовка и ключови компетентности. Разходите са в размер до 16 500 лв. за професионално направление.
(2) Дейност 2. Дейности в подкрепа на образователната система
Поддейност 2.1. Разработване инструменти за оценка и помощни методически материали на национално ниво.
Дейността се извършва от МОН, по реда на ЗОП.
(3) Дейност 3. Дейности в подкрепа на учениците, участващи в дуална система на обучение
Поддейност 3.1. Предоставяне на подкрепа на ученици от първи гимназиален етап в дуална система на обучение, посредством участия в пробно стажуване в партниращото предприятие.
Разходи за застраховки на учениците, участвали в пробно стажуване в партниращото предприятие до 2,60 лв. на ученик за учебна година.
(4) Дейност 4. Дейности в подкрепа на работодателите
Поддейност 4.3 Информационни кампании за информиране относно нормативните изисквания за предприятията при участие в дуална система на обучение сред представители на предприятията
Дейността се извършва от МОН по реда на ЗОП.
(5) Дейност 5. Дейности в подкрепа на родителите
Работа със заинтересованите страни за подобряване на връзката „ученик - училище - родител - работодател“ и популяризиране на дуалната система на обучение.
Разходи за разработване и отпечатване на информационни материали - дипляни, плакати, флаери, папки и др., насочени към родители на ученици, които предстои да преминат в първи гимназиален етап. 
Количествата на информационните материали са ориентировъчни:
1000 бр. дипляни 
25 бр. плакати;
1000 бр. флаери;
500 бр. папки.
Общ размер на разходите до 1 127,39 лв. на училище. От изброените информационни материали следва да бъдат отпечатани задължително от всеки вид.
Чл. 24. Общият размер на разходите по бюджета на училището за една учебна година включват преки разходи - за изпълнение на проектни дейности, и непреки - разходи за организация и управление на проекта на ниво училище.
Чл. 25. Разходите за организация и управление на ниво училище се определят в размер на 7 на сто от преките разходи. Отчетените разходи за организация и управление на проектните дейности на ниво училище не могат да превишават 7 на сто от верифицираните средства за основните дейности. Бюджетът на училището за една учебна година се формира на база на въведените в информационната система за управление на проекта ученици за пробно стажуване, за обучение по чужд език и/или професионална подготовка; педагогически специалисти и наставници, включени в обучения; и наставници, обучаващи ученици в реална работна среда. 
Чл. 26. Директорът на училището разпределя разходите за организация и управление съгласно разпоредбите на чл.10.
Чл. 27. Видовете допустими разходи, които могат да извършват от ТЕОУП, са:
1. разходи за възнаграждения на членовете от ТЕОУП, определени да изпълняват дейности по проекта, включително осигурителните и здравноосигурителните вноски за сметка на осигурителя, съгласно националното законодателство. 
2. разходи за командировки – включват командировъчните разходи съгласно Наредбата за командировките в страната на членовете на ТЕОУП за изпълнение на определените им функции по проекта;
Средствата за възнаграждения на членовете на ТЕОУП, в това число и на дължимите осигурителни вноски за сметка на работодателя, се осигуряват от бюджета на проекта до изчерпване на разходите за организация и управление.  
Изплащането на полагащите се основни месечни заплати/възнаграждения на членовете на ТЕУП се формират и се изплащат пропорционално на отработените, отчетените и приетите часове за съответния месец.
Отчетът за извършените дейности по проекта се изготвя за всеки месец и се одобрява от ръководителя на проекта.
Чл. 28. Училищата и РУО получават средства за финансиране на проектните дейности като авансови, междинни и окончателно плащания. Междинните и окончателното плащане се извършват въз основа на данните от информационната система на проекта за отчетените дейности с разходооправдателни документи и за изпълнените дейности, финансирани чрез стандартна таблица на разходите за единица продукт. 
Чл. 29. Авансовото плащане е в размер до 40 на сто от определените средства за изпълнение на проектните дейности и е в зависимост от предоставения на МОН аванс от Управляващия орган.
Чл. 30. Междинните и окончателното плащане на училищата и РУО се извършват от ЕОУП след верифициране и възстановяване на разходите за дейностите по проекта на МОН от Управляващия орган. 
Размерът на междинните и окончателното плащане се определя въз основа на верифицираните и възстановени от Управляващия орган разходи за съответното училище/регионално управление на образованието. От окончателното плащане се приспада предоставеният аванс.
Чл. 31. Училищата получават средства по проекта въз основа на планираните и отчетени дейности в информационната система за управление на проекта.
Средствата за финансиране на проектните дейностите се превеждат по сметка на училището и на регионалното управление на образованието.
При промяна в банковата сметка училището отразява промяната в информационната система на проекта.
Чл. 32. Неверифицираните разходи по проекта и наложените финансови корекции са за сметка на бюджета на училището, регионалното управление на образованието.
Чл. 32а. (1) Разходите на училищата се финансират до размера на средствата отпуснати по бюджета на проекта. С оглед бюджетните ограничения, ръководителят на проекта може да даде допълнителни указания, съобразени с заложените дейности и цели в проектното предложение и настоящите Указания.	  

Чл. 33. За всички действително извършени разходи се издават съответните разходооправдателни документи или други документи с еквивалентна доказателствена стойност, на които задължително са изписани номерът и наименованието на проекта BG05M2OP001-2.014-0001 „Подкрепа за дуалната система на обучение“. 
Чл. 34. Всеки първичен счетоводен документ се придружава и от документи, доказващи извършените плащания – фискален бон или платежно нареждане, заверено от банката-наредител (или банково извлечение от сметката на бенефициента). 
Чл. 35. Разходооправдателните документи се издават на името на бенефициента (МОН, училище) и следва да съдържат необходимите реквизити, съгласно националното законодателство. 
Чл. 36. В рамките на изпълнение на проекта, конкретният бенефициент е длъжен да води точна и редовна документация и счетоводна отчетност, отразяващи изпълнението на договора за безвъзмездна финансова помощ, използвайки подходяща и адекватна счетоводна система. Задължително е да се води отделна счетоводна аналитичност за разходите по проекта, като данните, посочени в искането за плащане, финансовите отчети и техническите отчети трябва да отговарят на данните в счетоводната система и да са налични до изтичане на сроковете за съхранение на документацията. Междинните, окончателните отчети и разходите, свързани с договора, следва да подлежат на ясна идентификация и проверка. 
Чл. 37. Датите на отчетните разходооправдателни документи следва да попадат в рамките на периода на проекта. 
Чл. 38. При е-отчитане се сканират оригиналите на хартиените документи. Ако се сканират копия, те трябва предварително да бъдат заверени от бенефициента с надпис „Вярно с оригинала“, подпис и печат. 
Отчитането на проектните дейности, изпълнявани от училищата се извършва чрез информационната система на проекта.
ЕОУП изготвя междинните и окончателния отчет по проекта въз основа на изготвените чрез функционалностите на информационната система документи, както и сканираните оригинали на документи, публикувани в информационната система и удостоверяващи техническото и финансово изпълнение на проектните дейности от училищата.

които се изискват за доказване извършените разходи
	Видове разходи:
	Документи за финансово отчитане:

	Разходи за възнаграждения (вкл. разходи за здравни и осигурителни вноски за сметка на работодателя) на персонал, назначен за изпълнение на дейности по проекта
	· Трудови договори или заповеди по Закона за държавния служител; 
· Справка за подадените уведомления по чл. 62, ал.5 от Кодекса на труда; 
· Длъжностна характеристика; 
· Попълнен отчетен доклад. Одитната следа се осигурява чрез попълване на Отчет за всяка проектна дейност. 
· Разчетно-платежни ведомости за изплатени суми за възнаграждения, включващи и начислените осигурителни и здравноосигурителни вноски за сметка на осигурителя (подписани и подпечатани от ръководителя и счетоводителя на проекта) 
· Декларация за осигурителен доход; 
· Платежни нареждания, заверени от банката/банкови извлечения за трансфер на изплатените данъци и осигуровки; 
· Училища, които нямат платежни за осигуровки, защото същите са трансфер, следва да представят справка за начислените осигуровки; 
· Банкови извлечения за преводи по дебитни карти/банкови сметки или разходни касови ордери. При превод с масово плащане, следва да се добави поименен списък на лицата.

	Разходи за командировки в страната (пътни, дневни и квартирни)
	· Заповед за командировка, вкл. доклад за извършената работа (вкл. информация за изминатите километри, разходната норма и извършените разходи за гориво, съобразно разходната норма на съответното МПС при пътуване с автомобил); 
· Разходни касови ордери за изплатените суми или авансов отчет, ако преди заминаването е получен служебен аванс; 
· Документ за разходна норма и вид на използваното гориво;
· Пътна книжка/пътен лист (при пътуване със служебен автомобил); 
· Фактури за гориво (при пътуване с лично МПС или служебен автомобил), издадени в периода на командировката; 
· Билети или други документи с еквивалентна доказателствена стойност, свързани с пътни разходи на командированото лице; 
· Фактури, удостоверяващи разходи за нощувките и ваучери за нощувки с посочен период и име на командированото лице; 
· Платежно нареждане, заверено от банка/ банково извлечение или фискален бон/ вносна бележка, доказващи плащането; 
Важно: 
Разходите за командировки са допустими при спазване на изискванията на Наредбата за командировки в страната. 
При пътуване с автомобил в страната, за допустими ще се признават разходите за изминати километри съгласно най-краткия маршрут по първокласни пътища или автомагистрали (следва да се посочи интернет сайта, по който е определен най-краткият маршрут). 

	Разходи за външни услуги свързани с изпълнението на проекта, включително при строително-монтажни работи или в случаите на разработване на ДНА
	I. В случай, че услугите се извършват от юридически лица: 
· Договор с изпълнител (ако е приложимо);
· Първичен разходоправдателен документ (фактура); 
· Платежно нареждане, заверено от банката/банково извлечение или фискален бон/вносна бележка, доказващи плащането. 
II. В случай, че услугите се извършват от физически лица: 
· Договор с изпълнител – физическо лице; 
· Сметка за изплатени суми; 
· Разходни касови ордери за изплатените суми (ако са платени в брой) или платежни нареждания, придружени от банкови извлечения за преведените възнаграждения; 
· Платежни нареждания, заверени от банката/банкови извлечения за трансфер на изплатени данъци и осигуровки или подписана декларация за начислени осигурителни вноски и данъци.

	Разходи за оборудване, материали и консумативи
	· Договори с доставчици (ако е приложимо); 
· Първичен разход оправдателен документ (фактура); 
· Платежно нареждане, заверено от банката/банково извлечение или фискален бон/вносна бележка или разходен касов ордер, доказващи плащането. 
· Приемо-предавателен протокол - Приложение № 12 и складови разписки. 
· Поименен списък на получилите работното облекло, когато е закупено работно облекло
Справка за придобити ДМА и ДНА - Приложение № 13

	Разходи за провеждане и участие в обучения
	· Договори с доставчици (ако е приложимо); 
· Първичен разходооправдателен документ (фактура); 
· Платежно нареждане, заверено от банката /банково извлечение или фискален бон/вносна бележка или разходен касов ордер, доказващи плащането; 
· Утвърдени план-сметки; 
· Присъствени списъци на участниците

	Разходи за информация и комуникация
	· Сключени договори; 
· Фактура с фискален бон при плащане в брой, РКО или платежно нареждане и извлечение от банката за извършеното плащане по договора;
· Приемателно-предавателен протокол (ако е приложимо).

	Стандартна таблица за единица продукт 
Еднократни суми или проект на бюджет
	· Декларация за преки разходи – Приложение № 14 по образец на УО за конкретната процедура, в която се посочват постигнатите резултати (етапи), за които се прилагат опростени варианти на разходите; 
· Декларация за преки и непреки разходи за училище - Приложение № 15;
· Извлечение от счетоводната система на бенефициента, което доказва, че се поддържа отделна аналитичност и исканата сума е изплатена (или начислена и предстои плащане) и осчетоводена като разход по проекта.

	Финансиране с единна ставка
	· Декларация за непреки разходи Приложение № 16 и Приложение № 17 по образец на УО за конкретната процедура, в която се посочват общата сума и конкретните дейности, за които са извършени разходите, които се отчитат чрез единна ставка; 
· Декларация за преки и непреки разходи за училище - Приложение № 15;
· Извлечение от счетоводната система на бенефициента, което доказва, че се поддържа отделна аналитичност и исканата сума е изплатена и осчетоводена като разход по проекта.



Чл. 39. За да бъдат допустими разходите, извършвани от училищата и РУО, трябва да:
1. са необходими за изпълнението на проекта и да отговарят на принципите за добро финансово управление – икономичност, ефикасност и ефективност на вложените средства;
2. бъдат извършени в периода от стартиране на проекта до неговото приключване;
3. са в съответствие с категориите допустими разходи, определени с настоящите указания;
4. е налична адекватна одитна следа, включително да са спазени разпоредбите за наличност на документите в настоящите указания;
5. са действително платени (т.е. да е платена цялата стойност на представените фактури или други първични счетоводни документи, включително стойността на ДДС) по банков път или в брой не по-късно от датата на подаване на окончателния отчет. Разходи, подкрепени с протоколи за прихващане, не се считат за допустими. За дейностите, финансирани чрез стандартна таблица за единица продукт, разходите са допустими, ако действията, представляващи основание за възстановяването им, са извършени в срока на изпълнение на проекта;
6. са отразени в счетоводната документация на училищата, и РУО чрез отделни счетоводни аналитични сметки или в отделна счетоводна система;
7. могат да се установят и проверят, да бъдат подкрепени от оригинални разходооправдателни документи и да представят хронологично систематизирана информация за изпълнение на дейностите;
8. отговарят на изискванията за информация и комуникация;
9. се извършват при спазване на разпоредбите на ЗОП.
Чл. 40. Недопустими разходи по проекта са:
1. възстановим данък добавена стойност;
2. глоби, финансови санкции и разходи за разрешаване на спорове;
3. разходи, финансирани по друг проект, програма или каквато и да е друга финансова схема, финансирана от националния бюджет, бюджета на Европейския съюз или друга донорска програма;
4. разходи за закупуване на стоки втора употреба;
5. комисионни и загуби от курсови разлики при обмяна на чужда валута.
Чл. 41. (1) Отчитането на проектните дейности, изпълнявани от училищата и РУО се извършва чрез информационната система на проекта. 
(2) ЕОУП изготвя междинните и окончателния отчет по проекта въз основа на изготвените чрез функционалностите на информационната система документи, както и сканираните оригинали на документи, публикувани в информационната система и удостоверяващи техническото и финансово изпълнение на проектните дейности от училищата и РУО.
Чл. 42. За техническото изпълнение на дейностите по проекта училищата и РУО изготвят отчети чрез функционалностите на информационната система. Сканират и публикуват документите за разходи в предвидените за целта секции в определените срокове. 

Чл. 43. За постигане на увереност за качеството при изпълнение на дейностите по проекта и на извършените разходи през цялата продължителност на проекта се извършва мониторинг и контрол на проектните дейности от екипа за организация и управление на проекта.
Чл. 44. Дейностите по мониторинг и контрол имат за цел да установят, че:
1.	дейностите по проекта се извършват от училищата в съответствие с изискванията на настоящите указания, Ръководството за изпълнение на договори за предоставяне на БФП по ОП НОИР, действащото национално и европейско законодателство, определените от ЕОУП срокове за изпълнение на проектните дейности и тяхното отчитане, спазването на графиците. 
2.	е налице съответствие между реализираните дейности и постигнатите резултати и цели на проекта; 
3.	всички услуги, материали/консумативи, оборудване, работно облекло и лични предпазни средства са реално предоставени; 
4.	извършените до момента плащания са отразени в счетоводната документация на училищата чрез отделни счетоводни аналитични сметки или в отделна счетоводна система и могат да бъдат проследени; 
5.	всички оригинални документи са налични и се съхраняват в съответствие с европейското и националното законодателство и настоящите указания; 
6.	са спазени европейските и националните правила за публичност и комуникация.
Чл. 45. Мониторингът и контролът на проектните дейности включва: 
1. наблюдение на организирането и изпълнението на дейностите, извършвани от училищата;
2. системно събиране, систематизиране и анализиране на информация;
3. отчитане на напредъка и на техническото и финасовото изпълнение на дейностите и на постигнатите индикатори.
Чл. 46. За нуждите на проекта се извършва вътрешен мониторинг и контрол на проектните дейности. 
Чл. 47. Вътрешният мониторинг и контрол се извършва през цялата продължителност на проекта от членовете на ЕОУП и членовете на ТЕОУП. 
Чл. 48. На ниво училище вътрешният мониторинг се извършва и от директора на училището.
Чл. 49. Дейностите по мониторинг и контрол се осъществяват чрез: 
1.	проверка на документи чрез информационната система на проекта, доказващи техническото изпълнение на дейностите и извършените за тях разходи;
2.	проверка на място, която се удостоверява чрез попълване на мониторингова карта. 
Проверката на място може да бъде с различен обхват: 
1.	цялостна проверка на изпълнението на проектните дейности на училището; 
2.	проверка на техническото изпълнение на дейностите;
3.	проверка на финансовото изпълнение;
4.	среща с представители на целевата група;
5.	проверка на предоставени материални активи от Министерство на образованието и науката;
6.	наблюдение на изпълнението на конкретна дейност;
7.	проследяване изпълнението на препоръки от предходни проверки.
Чл. 50. При проверката на място, в зависимост от нейния обхват, координаторите от РУО и членовете на екипа за организация и управление на проекта извършват:
1. проверка на техническата документация, свързана с планирането и изпълнението на дейностите по проекта. 
2. проверка на отчитането на проектните дейности - съответствие на данните от присъствените дневници и други регистрационни форми; установяване на съответствието на изпълняваните дейности с настоящото указание; 
3. проверка на финансовата документация - включва оценка за законосъобразност на извършените разходи и на тяхната относимост към проектните дейности и наличие на оригинали на разходооправдателните документи, които могат да бъдат публикувани и в информационата система на проекта (договори, допълнителни споразумения, фактури, протоколи, платежни документи и други).  
4. проверка на осчетоводяването на извършените плащания, наличие на отделни счетоводни аналитични сметки или отделна счетоводна система, чрез които могат да се проследят начислените и извършените разходи за проектните дейности;
5. проверка за спазване на изискванията за съхранението на техническата и финансовата документация по проекта. 
6. проверка за спазване на правилата за информиране и публичност; 
7. оценка на степента на изпълнение на препоръките, направени при предишното посещение. 
Чл. 51. Документирането на извършените проверки на място се извършва с Карта за проверка на място – Приложение № 20.
1. В зависимост от обхвата на проверката, експертите попълват съответните секции в картата и при необходимост отправят препоръки за отстраняване на пропуски, свързани с организирането, изпълнението, документирането и отчитането на проектните дейности. 
2. Картата за проверка на място се попълва в два екземпляра – един за училището и един за проверяващите.
Чл. 52. На предварителен контрол подлежат всички предложения за поемане на задължение и извършване на разход по проекта. На ниво МОН експерт от екипа за управление на проекта при възникнала необходимост изготвя мотивиран доклад или предложение за поемане на финансово задължение в съответствие с изискванията на нормативните и административните актове, договорите, план-сметките и др., което се утвърждава от ръководителя на проекта. Към документите за поемане на финансово задължение се попълва контролен лист.
Чл. 53. Документът за поемане на финансово задължение освен мотивите и целесъобразността за неговото поемане трябва да съдържа данни за това какво се възлага, на кого и на каква стойност, съответно по кое перо от бюджета на проекта ще се извърши разходът.
Чл. 54. Всички документи за поемане на задължение се съгласуват или подписват от главния счетоводител, директора на съответното учебно заведение, или ръководителя на проекта /МОН/.
Вътрешният мониторинг и контрол се извършва през цялата продължителност на проекта от членовете на ЕОУП, ТЕОУП и УЕОУП.

Чл. 55. ЕОУП, ТЕОУП, асоциираните партньори и училищата съдействат за информиране на широката общественост за финансовото подпомагане по проекта, като:
1. отбелязват финансовия принос на Европейските структурни и инвестиционни фондове чрез Оперативна програма „Наука и образование за интелигентен растеж” 2014-2020 (ОП НОИР 2014 – 2020 г.);
2. поставят логото на ЕС и логото на ОП НОИР 2014 – 2020 г. на всеки документ по проекта;
3. изписват номера и наименованието на проекта.
Чл. 56. Дейностите по информиране и публичност се изпълняват при спазване на правилата на Приложение XII „Информация и комуникация относно подкрепата от фондовете“ от Регламент (ЕС) № 1303/2013 на Европейския парламент и на Съвета и Единния наръчник на бенефициента за прилагане на правилата за информация и комуникация 2014-2020 г.
Чл. 57. ЕОУП, ТЕОУП, асоциираните партньори и училищата, изпълняващи дейности по проекта:
1. поставят информационни материали, плакати, табели на видно място в сградите, където е регистриран официалният адрес на институцията. Информационните материали се предоставят от конкретния бенефициент;
2. поставят информационни табели на местата, където се провеждат дейностите и се съхраняват документите по проекта;
3. включват на сайта си (когато такъв съществува) името на проекта, като отбелязват финансовия принос на Европейските структурни и инвестиционни фондове, логото на ЕС и логото на ОП НОИР 2014 – 2020 г., както и линкове (връзки) към  информационната система на проекта.
Чл. 58. При организиране на събития всички участници в изпълнението и управлението на проекта оповестяват, че проектът се съфинансира от Европейските структурни и инвестиционни фондове чрез Оперативна програма „Наука и образование за интелигентен растеж“, като се използват логото на ЕС и логото на ОП НОИР 2014 – 2020 г. Оповестяването може да се извърши и чрез поставяне на плакати и банери в помещенията.
Чл. 59. Във всеки документ, свързан с изпълнението на проект BG05M2OP001-2.014-0001 „Подкрепа за дуалната система на обучение“ се посочва финансовата подкрепа по Оперативна програма „Наука и образование за интелигентен растеж“ 2014-2020 г., съфинансирана от Европейския съюз чрез Европейските структурни и инвестиционни фондове.
Чл. 60. При публични изказвания, интервюта, презентации, както и при публикуване на статии в местни медии, свързани с проект BG05M2OP001-2.014-0001 „Подкрепа за дуалната система на обучение“, задължително се цитира името на проекта, оперативната програма и съфинансирането от Европейските структурни и инвестиционни фондове.
Чл. 61. (1) Отразената в медиите информация за проведени събития, публични изказвания на представители на РУО и училищата и статии за проекта се сканират и изпращат по електронна поща на експерт „Публичност“.
(2) В случай че информацията или статиите за проведени публични събития са публикувани в електронна медия, се изпраща линк към репортажа по електронна поща на експерт „Публичност“, като се прилагат поне две снимки или филм от проведеното събитие.
Чл. 62. (1) Всички документи, създадени във връзка с изпълнението на проекта, се изготвят на Бланка на проекта - Приложение № 19, публикувана в информационната система на проекта.
(2) При изпълнение на мерките за информация и публичност се използват примерни варианти на визуализация на плакат, лого на ЕС и лого на Оперативна програма „Наука и образование за интелигентен растеж“ 2014 - 2020.
Чл. 63. Всички публични събития и мероприятия се отразяват като новина на официалната интернет страницата на МОН, а текуща информация за проекта се публикува в секция „Управление и изпълнение на проекти“ (УИП) на страницата на министерството. 
Чл. 64. РУО и училищата публикуват информация за изпълнението на проекта на собствените си интернет страници.
Чл. 65. За отчитане на проведените от РУО и училища събития и публични изяви по проекта, членовете на ТЕОУП и директорите на включените в проекта училища изпращат по електронна поща на експерт „Публичност“ снимки, колаж или филм от проведеното събитие и/или линк към сайта на РУО и училището за публикуваната информация/съобщение.
Чл. 66. Неспазването на правилата за информация и комуникация от МОН, РУО, училища може да доведе до непризнаване на част или на цялата стойност на извършените от тях разходи по проекта.

Чл. 67. МОН и училища, изпълняващи дейности и извършващи разходи по проекта, водят точна и редовна документация и счетоводни отчети съгласно Закона за счетоводството, указанията на МФ и изискванията на националното законодателство, използвайки подходяща електронна система за счетоводна отчетност и двустранно счетоводство.
Чл. 68. Счетоводната система може да е неразделна част от текущата счетоводна система на МОН и училища или допълнение към използваната счетоводна система, така че да бъде осигурена отделна счетоводна аналитичност само за дейностите по проекта.
Чл. 69. Счетоводните отчети и разходите, свързани с проекта, трябва да подлежат на ясно идентифициране и проверка.
Чл. 70. Конкретният бенефициент - МОН, началниците на РУО, директорите на училищата и асоциираните партньори са длъжни да допускат Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външни одитори да проверяват, посредством проучване на документацията или проверки на място, изпълнението на проекта и да проведат пълен одит, въз основа на разходооправдателните документи, приложени към финансовите отчети, счетоводната документация и други документи, свързани с финансирането на проекта.
Чл. 71. Конкретният бенефициент - МОН, началниците на РУО, директорите на училищата и асоциираните партньори се задължават да предоставят на служителите или представителите на цитираните органи/институции достъп до местата, където се осъществяват проектните дейности, в това число и достъп до неговите информационни системи, както и до всички документи и бази данни, свързани с финансово-техническото изпълнение на проекта.
Чл. 72. Конкретният бенефициент - МОН и директорите на училищата, извършващи разходи по проекта, са длъжни да създадат необходимата организация и условия за съхранение на оригиналите на разходооправдателните документи на хартиен носител.
Чл. 73. Документацията по проекта, съхранявана в МОН и училища се състои от три части, отразяващи техническото изпълнение, финансовото изпълнение и определянето на изпълнители/възлагане на процедури по реда на Закона за обществените поръчки.
Чл.74.  Съхранението на документите по организирането, провеждането и отчитането на дейностите, изпълнявани от РУО и училищата се организира в проектно досие по класьори в хронологичен ред, както следва: 
Чл. 75. Финансово изпълнение – разходооправдателните документи се групират съгласно структурата на бюджета по типове разходи. (например: „1. Възнаграждения”, „2. Материали”, „3. Външни услуги” и т.н.);
Чл. 76. Техническо изпълнение – документите се групират по дейности и поддейности (например: „Дейност 1, поддейност 1.1”, „Дейност 2” и т.н.);
Чл. 77. Документация за определяне на изпълнители – документите се подреждат поотделно за всяко определяне на изпълнител или възлагане на процедура по реда на Закона за обществените поръчки.
Чл. 78. Проектното досие за съхранение на документацията за изпълняваните дейности се изготвя на хартиен носител и/или на магнитен или оптичен носител, (заверено с електронен подпис) и съдържащо цялата документация, свързана с проекта, както следва:
1. етикет; 
2. опис на документите; 
3. документация по техническото изпълнение;
4. документация по финансовото изпълнение;
5. документация за определяне на изпълнители, създадена и поддържана по реда на Закона за обществените поръчки; 
6. информация за всички предприети мерки за информиране и публичност;
7. кореспонденция по проекта с екипа за организация и управление на проекта и Управляващия орган;
8. формуляри от проверките на място, извършени от Управляващия орган, национални одитни органи и европейски одитни органи;
9. други документи и кореспонденция.
Чл. 79. Документите с доказателствена стойност, съдържащи се в досието, се съхраняват в съответствие с изискванията на Закона за счетоводството, като счетоводната система и документацията са налични до изтичане на сроковете за съхранение на документацията, указани в чл. 140 от Регламент (ЕС) № 1303/2013 г

Чл. 80. Събирането на данните за участниците, информацията за лицата, обхванати от дейностите по проекта, се извършва чрез попълване на Карта за участие - Приложение № 18.
Чл. 81. Картата е разработена с цел събиране на информация за всеки отделен участник (от целевата група) по изпълнението на административен договор BG05M2OP001-2.014-0001, сключен в рамките на Оперативна програма „Наука и образование за интелигентен растеж” 2014 - 2020 г.
Чл. 82. Информацията, която се изисква в картата е съобразена с изискванията на Регламент (ЕС) № 1304/2013 г. на Европейския парламент и на Съвета, Приложение I и II, „Ръководството за мониторинг и оценка на европейската политика по сближаване. Европейски социален фонд“ на Европейската комисия и „Практически насоки за събиране и проверка на данни“ на Европейската комисия.
Чл. 83. Данните се предоставят, както от самите участници, така и от конкретния бенефициент - МОН, като в случаи, при които участникът не е в състояние да попълни сам Картата за участие, той следва да бъде подпомогнат от представител на бенефициента или от законен представител на участника.
Чл. 84. В приложената към настоящото указание Карта за участие са посочени в обобщен вид данните, които следва да съберат за всеки участник. Бенефициентът не е длъжен да използва приложената Карта за участие, той може да получи необходимите данни за попълване на Обобщения списък на участниците (таблица микроданни) или по всеки друг начин, например:
- чрез попълване (вкл. и онлайн) на свои опростени формуляри, които съответстват на изпълняваните дейности и профила на участниците;
- чрез използване на данните от присъствени списъци за проведени събития;
- чрез използване на информация за свои служители, ученици, която бенефициентът е получил по друг повод;
- чрез всеки друг законосъобразен способ.
Чл. 85. При попълване на карти за участие или други подобни документи не е необходимо те да бъдат прилагани към техническия отчет.
Чл. 86. Бенефициентът следва да съхранява в досието на проекта писмена следа за събраните данни, която да доказва истинността на представената в таблицата информация.

Чл. 87. Считано от 25 май 2018 г. е в сила Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ Регламент за защита на данните). 
Чл. 88. Регламентът урежда правата и задълженията по защита на личните данни на физическите лица от всички държави членки на ЕС.
Чл. 89. МОН в качеството си на администратор на лични данни по смисъла на чл. 4, ал. 7 от Регламент (ЕС) 2016/679 осъществява дейността по събиране, обработване и съхранение на лични данни в съответствие с Регламент (ЕС) 2016/679 и Закона за защита на личните данни. 
Чл. 90. Министерството на образованието и науката, РУО и училищата, включени в проекта, чрез ЕОУП, ТЕОУП и училищата, са длъжни да пазят в поверителност и да не разкриват или разпространяват информация за субектите на данни, станали им известни при или по повод изпълнението на проекта. Тези лица поемат задължение за секретност, което остава в сила дори и след като лицата са престанали да изпълняват задълженията си.
Чл. 91. Политиката за поверителност е приложима за лични данни, предоставени от физически лица или представители на юридически лица, на които МОН предоставя услуги. В общите методически указания за прилагане на Регламент (ЕС) 2016/679 се разяснява, каква лична информация обработва МОН при предоставяне на административните си услуги, както и при сключването на договори по проекти по ОП НОИР, за какви цели се използват личните данни и какви са правата на субектите на личните данни. 
Чл. 92. При изпълнението на дейностите по проекта и събирането на лични данни от участниците, включени в тях, както и при отчитането на резултатите по проекта следва да се спазва и прилага Заповед № РД09-2678/19.09.2018 г. на министъра на образованието и науката, изменена със Заповед № РД09-864/29.04.2020 г., с която е утвърден пакет от документи за законосъобразното обработване на лични данни в МОН.
Чл. 93. Част от пакета са Общи методически указания за прилагане на Регламент (ЕС) 2016/679 (Общ регламент относно защитата на данните/GDPR), в т.ч. и във връзка с обмена на данни между Министерството на образованието и науката (МОН) и прилежащите му централни и регионални структури и образователни институции.

МОН 	- Министерство на образованието и науката
РУО 	-Регионални управления на образованието
ПГ 	- Професионални гимназии
УППП	- Училища с паралелки за професионална подготовка
ЕОУП 	-Екип за организация и управление на проекта на централно ниво и 
ТЕОУП 	- Териториален екип за организация и управление на проекта
УЕОУП 	- Училищни екипи за организация и управление на проекта
ИСУП	-Информационна система за управление на проекта
УИП 	- дирекция „Управление и изпълнение на проекти“
УО на ОП НОИР - Управляващия орган на Оперативна програма „Наука и образование за интелигентен растеж“

по проект BG05M2OP001-2.014-0001  „Подкрепа за дуалната система на обучение“
Приложение № 1 Заявление за участие от ученик
Приложение № 1А Заявление за участие учител/наставник
Приложение № 2 Декларация за липса на конфликт на интереси
Приложение № 3 Споразумение за партньорство
Приложение № 4 Удостоверение за проведено обучение на учителя/учителя-методик за повишаване на квалификацията и компетентностите 
Приложение № 5 Декларация за закупеното оборудване
Приложение № 6 Сертификат за проведено пробно стажуване
Приложение № 7 Сертификат за преминато обучение по професионална подготовка
Приложение № 8 Сертификат за преминато обучение по чужд език
Приложение № 9 Удостоверение за проведено обучение за наставник при работа с обучаваните за осъществяване на обучение чрез работа
Приложение № 10 Удостоверение за проведено обучение в реална работна среда в качеството на наставник
Приложение № 11 Допълнително споразумение за учител – ръководител на група за допълнителните занимания по чужд език и/или професионална подготовка за ученици
Приложение № 12 Приемо-предавателен протокол
Приложение № 13 Справка за придобитите ДМА и ДНА в училище
Приложение № 14 Декларация за преки разходи на МОН 
Приложение № 15 Декларация за преки и непреки разходи на училище 
Приложение № 16 Декларация за непреки разходи на МОН 
Приложение № 17 Декларация за непреки разходи на началник на Регионално управление на образованието
Приложение № 18 Карта за участие
Приложение № 19 Бланка на проекта
Приложение № 20 Карта за проверка на място
Приложение № 21 Покана до изпълнителя
Приложение № 22 Проект на техническо задание
Приложение № 23 Договор за обучения
Приложение № 24 Annex V - Автобиография по европейски образец
Приложение № 25 Присъствен списък за пресконференция
Приложение № 26 Присъствен списък за обучение/семинар

